Llista i classifica les entitats de què parla el text següent:
Segona reflexió, fixi's, ara, al fil de la seva darrera intervenció, quan parlava de la jubilació anticipada, que és un repte important, i que nosaltres li hem votat sempre a favor aquí i li farem costat, i som conscients de quina és la complexitat de la tramitació parlamentària, de les dues vies, hem tingut ocasió informalment de parlarne encara no fa un parell de dies amb el secretari general. Si ho aconsegueix, no ho aconseguirà amb els socis que s'està buscant per a aquest pressupost, ho aconseguirà (l'orador riu) amb uns altres socis i ho aconseguirà per aquell camí que li deia, i que aplaudíem, de la negociació i el pacte. I la negociació i el pacte, doncs, es fa entre els governs i els grups parlamentaris que donen suport al Govern. I nosaltres ho celebrarem i aplaudirem, amb la mateixa intensitat com hem aplaudit la Junta de Seguretat, perquè ha donat fruits positius, doncs, que s'arribi a aquest acord. I estem, en la mesura de la nostra capacitat, influint perquè aquest acord arribi i, per tant, compti amb nosaltres en el tema de la jubilació anticipada. Però fixi's, però fixi's també, que és una estratègia molt diferent de pactar amb un soci parlamentari, de buscar el suport, i després haver de raure amb un altre soci o amb uns altres partits per resoldre els problemes de veritat que té. Després vostè em compara i diu: «Escolti, és que vostès...», i em fa molta gràcia perquè em parla sempre de l'Ajuntament de Barcelona, «vostès, els d'Units, i a través del Grup Parlamentari Socialistes i Units, a l'Ajuntament de Barcelona tenen responsabilitats en matèria de seguretat.» Sí, i li agraeixo que me'n parli, i deixi'm dir-li que l'opció que s'ha fet mira més cap a, doncs, un espai centrat en sentit ampli i de centre esquerra, molt clar, que no pas cap a opcions com les que vostès estan buscant en aquest Parlament, i que ha donat fruits, mil guàrdia urbans més quan s'acabi aquesta legislatura –si vol que parlem de l'Ajuntament de Barcelona–, quaranta per cent de dones a l'última promoció, comissió d'investigació sobre el que fa o deixa de fer la policia i, per tant, són passos en una direcció correcta. En aquest sentit, per tant, no ens cauen els anells a dir que estem en aquest pacte. No es va mirar a l'Ajuntament de Barcelona cap al costat de la CUP perquè no hi era, perquè així ho van voler els ciutadans de Catalunya. En qualsevol cas, és perfectament defensable aquesta actuació en el cas de l'Ajuntament de Barcelona.
Govern : govern, Junta de Seguretat : organització, Ajuntament de Barcelona : govern, Units : partit_polític, Grup Parlamentari Socialistes i Units : partit_polític, Parlament : govern, CUP : partit_polític, Catalunya : Entitat_Geopolítica